CELEX: 31991R0344
Language: el
Date: 1991-02-13 00:00:00
Title: Κανονισμός (ΕΟΚ) αριθ. 344/91 της Επιτροπής της 13ης Φεβρουαρίου 1991 περί της θέσπισης των λεπτομερειών εφαρμογής του κανονισμού (ΕΟΚ) αριθ. 1186/90 του Συμβουλίου για την επέκταση του πεδίου εφαρμογής της κοινοτικής κλίμακας κατάταξης σφαγίων χονδρών βοοειδών

Avis juridique important

|

31991R0344

Κανονισμός (ΕΟΚ) αριθ. 344/91 της Επιτροπής της 13ης Φεβρουαρίου 1991 περί της θέσπισης των λεπτομερειών εφαρμογής του κανονισμού (ΕΟΚ) αριθ. 1186/90 του Συμβουλίου για την επέκταση του πεδίου εφαρμογής της κοινοτικής κλίμακας κατάταξης σφαγίων χονδρών βοοειδών  

Επίσημη Εφημερίδα αριθ. L 041 της 14/02/1991 σ. 0015 - 0017

ΚΑΝΟΝΙΣΜΟΣ ( ΕΟΚ ) αριθ . 344/91 ΤΗΣ ΕΠΙΤΡΟΠΗΣ  της 13ης Φεβρουαρίου 1991  περί θεσπίσεως των λεπτομερειών εφαρμογής του κανονισμού ( ΕΟΚ ) αριθ . 1186/90 του Συμβουλίου για την επέκταση του πεδίου εφαρμογής της κοινοτικής κλίμακας κατατάξεως σφαγίων  χονδρών βοοειδών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 1186/90 του Συμβουλίου της 7ης Μαΐου 1990 για την επέκταση του πεδίου εφαρμογής της κοινοτικής κλίμακας κατατάξεως σφαγίων χονδρών βοοειδών ( 1 ), και ιδίως το άρθρο 2,  Εκτιμώντας :  ότι ο κανονισμός ( ΕΟΚ ) αριθ . 1186/90, και ιδίως το άρθρο 1, όρισε την επέκταση του πεδίου εφαρμογής της κοινοτικής κλίμακας κατατάξεως σφαγίων χονδρών βοοειδών, όπως θεσπίστηκε από τον κανονισμό ( ΕΟΚ ) αριθ . 1208/81 του του Συμβουλίου της 28ης Απριλίου  1981 περί της θεσπίσεως κοινοτικής κλίμακας κατατάξεως σφαγίων χονδρών βοοειδών ( 2 ), σε όλα τα σφάγια και ημιμόρια σφαγίων που τίθενται σε εμπορία -  ότι είναι αναγκαίο να διευκρινιστούν οι όροι αναγνώρισης των ταξινομηθέντων σφαγίων - ότι το σύστημα σήμανσης που προβλέπεται για τα προϊόντα που παραδίδονται στην παρέμβαση είναι το καταλληλότερο για το λόγο αυτό και ότι σκόπιμο είναι επομένως να  προβλεφθεί σήμανση ανάλογη με εκείνη που καθορίζεται από τον κανονισμό (ΕΟΚ ) αριθ . 859/89 της Επιτροπής της 29ης Μαρτίου 1989 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος ( 3 ), όπως τροποποιήθηκε τελευταία από τον  κανονισμό ( ΕΟΚ ) αριθ . 2271/90 ( 4 ), και ιδίως το άρθρο 4 παράγραφος 3, δίδοντας συγχρόνως την άδεια στα κράτη μέλη να παρεκκλίνουν από τις θέσεις σήμανσης που ορίζονται στον κανονισμό αυτό -  ότι προκύπτει από την πρακτική ορισμένων κρατών μελών ότι, υπό ορισμένους όρους, η επίθεση ετικέτας παρέχει τις ίδιες εγγυήσεις όσον αφορά την αξιοπιστία της αναγνώρισης με τη σήμανση, και επιτρέπει την παροχή λεπτομερέστερων πληροφοριών - ότι είναι  επομένως σκόπιμο να επιτραπεί στα κράτη μέλη να καταφεύγουν στην επίθεση ετικέτας αντί σήμανσης -  ότι σκόπιμο είναι να αναφέρεται η κατηγορία σύμφωνα με τον κανονισμό ( ΕΟΚ ) αριθ . 1208/81, και ιδίως το άρθρο 3 παράγραφος 1 -  ότι, λαμβάνοντας υπόψη την περιορισμένη χωρητικότητα ορισμένων μικρών σφαγίων, σκόπιμο είναι να καταφεύγουν οι ενδιαφερόμενοι στο άρθρο 2 στοιχείο β ) του κανονισμού ( ΕΟΚ ) αριθ . 1186/90 και να προβλεφθεί μετά από αίτηση ενός κράτους μέλους, η δυνατότητα  απόκλισης από τον υποχρεωτικό χαρακτήρα της ταξινόμησης, εφόσον ο μέσος αριθμός σφαγιασθέντων χονδρών βοοειδών είναι μικρός - ότι η Επιτροπή πρέπει να λαμβάνει την απόφασή της λαμβάνοντας υπόψη ορισμένες περιστάσεις, ιδίως το στόχο προοδευτικής  εναρμόνισης στον τομέα αυτό - ότι, προκειμένου να απλουστευθεί η εφαρμογή της προαναφερθείσας διατάξεως σε εγκαταστάσεις ελάσσονος σημασίας, είναι ωστόσο σκόπιμο να εξουσιοδοτηθούν τα κράτη μέλη να χορηγούν τα ίδια την παρέκκλιση αυτή είτε πρόκειται για  σφαγεία όπου δεν θανατώνονται περισσότερα από 75 χονδρά βοοειδή την εβδομάδα κατά μέσο ετήσιο όρο, είτε πρόκειται για σφάγια προερχόμενα από ζώα τα οποία αγοράσθηκαν ζωντανά από τους εμπόρους οι οποίοι πωλούν αποκλειστικά λιανικά και θανατώθηκαν κατά  παραγγελία για λογαριασμό τους -  ότι στην περίπτωση κατά την οποία ένα εγκεκριμένο σφαγείο προβαίνει το ίδιο σε αφαίρεση οστών όλων των ταξινομηθέντων σφαγίων, η υποχρέωση αναγνώρισης είναι άνευ αντικειμένου -  ότι η ταξινόμηση πρέπει να γίνεται από εξειδικευμένο προσωπικό στο οποίο έχει χορηγηθεί άδεια ή έγκριση -  ότι η αξιοπιστία των ταξινομήσεων πρέπει να επαληθεύεται με αποτελεσματικούς ελέγχους οι οποίοι πραγματοποιούνται από ιδιωτικούς ή δημόσιους οργανισμούς ανεξάρτητους από τα ελεγχόμενα σφαγεία - ότι θα πρέπει οι υπεύθυνοι για τους ελέγχους να υφίστανται  τις συνέπειες λανθασμένων ταξινομήσεων, ιδίως τη δυνατότητα αφαίρεσης της άδειας του υπευθύνου-  ότι είναι σκόπιμο να υποχρεωθούν τα κράτη μέλη να ανακοινώνουν στην Επιτροπή τα μέτρα τα οποία λαμβάνουν για να εξασφαλίσουν την τήρηση του κανονισμού ( ΕΟΚ ) αριθ . 1186/90 και να τιμωρούν τις ενδεχόμενες παραβάσεις, ιδίως του παρόντος κανονισμού -  ότι η Επιτροπή Διαχείρισης του Βοείου Κρέατος δεν εξέδωσε γνώμη εντός της προθεσμίας που ορίσθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1  1 . Η αναγνώριση, η οποία αναφέρεται στο άρθρο 1 του κανονισμού ( ΕΟΚ ) αριθ . 1186/90, των σφαγίων ή ημιμορίων σφαγίων τα οποία κατατάσσονται σύμφωνα με την κοινοτική κλίμακα κατατάξεως σφαγίων χονδρών βοοειδών που θεσπίστηκε από τον κανονισμό  ( ΕΟΚ ) αριθ . 1208/81 σε εγκεκριμένες εγκαταστάσεις, πραγματοποιείται με σήμανση στην οποία αναφέρεται η κατηγορία, οι κατηγορίες διαπλάσεως και η κατάσταση παχύνσεως .  Η σήμανση αυτή πραγματοποιείται με σφράγιση με ανεξίτηλη και μη τοξική μελάνη σύμφωνα με μια διαδικασία εγκεκριμένη από τις ακόλουθες εθνικές αρχές - τα γράμματα και οι αριθμοί είναι ύψους τουλάχιστον δύο εκατοστών . Τα σήματα τίθενται στα οπίσθια τέταρτα  στο επίπεδο του παραφιλέτου και στο ύψος οσφυικού σπονδύλου και στα μπροστινά τέταρτα στο επίπεδο του χονδρού άκρου του του στήθους, 10 έως 30 εκατοστά περίπου από την ξιφοειδή απόφηση του στέρνου . Ωστόσο, τα κράτη μέλη, μπορούν να καθορίσουν άλλα  σημεία σε κάθε τεταρτημόριο, υπό τον όρο να ενημερώσουν σχετικά προηγουμένως την Επιτροπή .  2 . Με την επιφύλαξη των διατάξεων του άρθρου 4 παράγραφος 3 στοιχείο δ ) του κανονισμού (ΕΟΚ ) αριθ . 859/89 και του άρθρου 2 παράγραφος 2 του κανονισμού ( ΕΟΚ ) αριθ . 3445/90 της Επιτροπής ( 5 ), τα κράτη μέλη μπορούν να επιτρέψουν την αντικατάσταση της  σήμανσης με την επίθεση ετικέτας υπό τους εξής όρους :  - μόνον οι εγκεκριμένες εγκαταστάσεις στις οποίες σφάζονται τα ζώα μπορούν να έχουν στη διάθεσή τους και να επιθέτουν τις ετικέτες - οι διαστάσεις τους δεν μπορεί να είναι μικρότερες από 5 x 10 εκατοστά,  - πρέπει να αναφέρουν επιπλέον των ενδείξεων που προβλπεπονται στην παράγραφο 1 τον αριθμό έγκρισης του σφαγείου, τον αριθμό αναγνώρισης ή σφαγιασμού του ζώου, την ημερομηνία του σφαγιασμού και το βάρος του σφαγίου,  - τα στοιχεία που αναφέρονται στη δεύτερη περίπτωση πρέπει να είναι ευανάγνωστα και δεν επιτρέπεται να αναφέρεται τίποτε επιπλέον,  - οι ετικέτες πρέπει να είναι απαραβίαστες και καλά κολλημένες σε κάθε τεταρτημόριο στα σημεία που καθορίζονται στην παράγραφο 1 .  3 . Η σήμανση και η επίθεση ετικέτας δεν πρέπει να αφαιρούνται πριν την αφαίρεση των οστών των τεταρτημορίων .  4 . Η αναφορά της κατηγορίας γίνεται σύμφωνα με τις διατάξεις του άρθρου 3 παράγραφος 1 του κανονισμού ( ΕΟΚ ) αριθ . 1208/81 .  Άρθρο 2  1 . Μετά από αίτηση ενός κράτους μέλους, η Επιτροπή μπορεί να χορηγήσει την άδεια για παρέκκλιση από τις υποχρεώσεις τις σχετικές με την ταξινόμηση των σφαγίων χονδρών βοοειδών που προβλέπονται στο άρθρο 1 του κανονισμού ( ΕΟΚ ) αριθ . 1186/90 για  τις εγκεκριμένες εγκαταστάσεις όπου σφάζεται μόνον ένας μικρός αριθμός χονδρών βοοειδών την εβδομάδα, κατά μέσο ετήσιο όρο - στην απόφασή της, η Επιτροπή θα λάβει υπόψη της την εξέλιξη της χωρητικότητας των σφαγείων, την οργάνωση των ενεργειών  ταξινόμησης και το στόχο προοδευτικής εναρμόνισης στον τομέα αυτό .  Η παρέκκλιση πρέπει να περιορίζεται χρονικά .  2 . Με την επιφύλαξη της πρώτης παραγράφου, τα κράτη μέλη μπορούν αν αποφασίσουν να μην καταστήσουν υποχρεωτικές τις διατάξεις τις σχετικές με την ταξινόμηση των σφαγίων χονδρών βοοειδών οι οποίες προβλέπονται στο άρθρο 1 του κανονισμού ( ΕΟΚ ) αριθ .  1186/90 :  - για τις εγκεκριμένες εγκαταστάσεις όπου δεν σφάζονται περισσότερα από 75 χονδρά βοοειδή την εβδομάδα κατά μέσο ετήσιο όρο,  - για τους εμπόρους λιανικής πωλήσεως που αγοράζουν ζωντανά ζώα και τα σφάζουν κατά παραγγελία για λογαριασμό τους .  3 . Οι υποχρεώσεις οι σχετικές με την αναγνώριση των σφαγίων των χονδρών βοοειδών που προβλέπονται στο άρθρο 1 δεν εφαρμόζονται στις εγκεκριμένες εγκαταστάσεις που προβαίνουν οι ίδιες στην αφαίρεση οστών όλων των σφαγίων που θανατώνονται σε αυτές .  Άρθρο 3  1 . Τα κράτη μέλη βεβαιώνουν ότι η ταξινόμηση πραγματοποιείται από εξειδικευμένους τεχνικούς οι οποίοι έχουν άδεια για το σκοπό αυτό . Η άδεια μπορεί να αντικατασταθεί από μια έγκριση που χορηγείται από το κράτος μέλος εφόσον η τελευταία αυτή  αντιστοιχεί με την αναγνώριση εξειδίκευσης .  2 . Η κατάταξη στις εγκαταστάσεις που περιλαμβάνονται στο άρθρο 1 του κανονισμού ( ΕΟΚ ) αριθ . 1186/90 ελέγχεται επιτόπου, αιφνιδίως από έναν οργανισμό ανεξάρτητο από το σφαγείο . Οι έλεγχοι πρέπει να πραγματοποιούνται τουλάχιστον δύο φορές το τρίμηνο σε  όλες τις εγκεκριμένες εγκαταστάσεις που πραγματοποιούν την ταξινόμηση, και πρέπει να αφορούν τουλάχιστον 30 σφάγια τα οποία επιλέγονται στην τύχη . Ωστόσο, για τις εγκεκριμένες εγκαταστάσεις που αναφέρονται στο άρθρο 2 παράγραφος 2 πρώτο εδάφιο, η  συχνότητα των ελέγχων μπορεί να μειωθεί σε ένα μόνο τριμηνιαίο έλεγχο .  Στην περίπτωση κατά την οποία διαπιστωθεί στη διάρκεια των ελέγχων αυτών σημαντικός αριθμός εσφαλμένων κατατάξεων και μη συμφώνων πρς την κλίμακα εξακριβώσεων, αυξάνεται ο αριθμός των εξεταζομένων σφαγίων και η συχνότητα των ελέγχων που είναι δυνατόν να  αφαιρεθεί η άδεια που προβλέπεται στην παράγραφο 1 .  3 . Τα κράτη μέλη ανακοινώνουν στην Επιτροπή τις διατάξεις που προβλέπονται για την εφαρμογή του άρθρου 3 του κανονισμού ( ΕΟΚ ) αριθ . 1186/90 και για τις κυρώσεις τις σχετικές με τις παραβάσεις αυτές και κυρίως την πλαστοποίηση και την απατηλή  χρησιμοποίηση σφραγίδων και ετικετών ή την κατάταξη που πραγματοποιείται από προσωπικό χωρίς άδεια .  Άρθρο 4  Ο παρών κανονισμός αρχίζει να ισχύει την 1η Ιουνίου 1991 .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 13 Φεβρουαρίου 1991 . Για την Επιτροπή  Ραυ ΜΑΨ ΣΗΑΡΡΥ  Μέλος της Επιτροπής   ( 1 ) EE ariu . L 119 thw 11 . 5 . 1990, s . 32 . ( 2 ) EE ariu . L 123 thw 7 . 5 . 1981, s . 3 . ( 3 ) EE ariu . L 91 thw 4 . 4 . 1989, s . 5 . ( 4 ) EE ariu . L 204 thw 2 . 8 . 1990, s . 45 . ( 5 ) EE ariu . L 333 thw 30 . 11 . 1990, s . 30 .